kardosdrur/scandi-wiki huggingface dataset:
Piotr Czachowski

Piotr Czachowski (født 7. juli 1966 i Warszawa, Polen) er en tidligere polsk fodboldspiller (forsvarer/midtbane).

Czachowski spillede primært i hjemlandet, hvor han blandt andet var tilknyttet Stal Mielec, Legia Warszawa og Zagłębie Lubin. Hos Legia var han i 1994 med til at vinde det polske mesterskab. Han var også udlandsprofessionel hos Udinese i Italien samt Dundee F.C. i Skotland.

Czachowski spillede desuden 45 kampe og scorede ét mål for det polske landshold. Han nåede aldrig at deltage i en slutrunde med landet.

Referencer

Eksterne henvisninger 

 Piotr Czachowski på 90minut.pl

Fodboldspillere fra Polen
Fodboldspillere fra Legia Warszawa
Fodboldspillere fra Zagłębie Lubin
Fodboldspillere fra Udinese Calcio
Fodboldspillere fra Dundee F.C.
Fodboldspillere fra LKS Łódź
Personer fra Warszawa
Tomasz Wieszczycki

Tomasz Witold Wieszczycki (født 21. december 1971 i Łódź) er en polsk tidligere fodboldspiller (midtbane).

Karriere

Klubber 
Wieszczycki spillede primært i hjemlandet, hvor han var tilknyttet ŁKS Łódź i sin fødeby samt hovedstadsklubberne Legia Warszawa og Polonia Warszawa. Med både ŁKS og Polonia var han med til at vinde det polske mesterskab. Han spillede også i Frankrig hos Le Havre AC samt i Grækenland hos OFI Kreta.

Landshold 
Wieszczycki spillede desuden elleve kampe og scorede to mål for det polske landshold. 

Med landets U/23-hold deltog han ved OL 1992 i Barcelona, hvor holdet vandt sølv. Wieszczycki fik dog ikke spilletid ved denne lejlighed.

Referencer

Eksterne henvisninger 

Fodboldspillere fra Polen
Fodboldspillere fra Legia Warszawa
Fodboldspillere fra Polonia Warszawa
Fodboldspillere fra Le Havre AC
Fodboldspillere fra OFI Kreta
Fodboldspillere fra LKS Łódź
Personer fra Łódź
Deltagere for Polen ved sommer-OL 1992
Olympiske sølvmedaljevindere fra Polen
Battlefield 4: Naval Strike

Battlefield 4: Naval Strike er den fjerde udvidelsespakke til Battlefield 4. Udvidelsespakken udkom til PlayStation4, XBox1 og PC den 13. februar 2014. Man befinder sig ved øerne i den kinesiske sø. I udvidelsespakken er der fire nye tilgængelige baner, et nyt gamemode, tre nye våben og et nyt køretøj.

4: Naval Strike
Cheyenne County (Colorado)

Cheyenne County er et administrativt område i delstaten Colorado, USA med 1.836 indbyggere. Den administrative hovedstad (county Seat) er Cheyenne Wells .

Cheyenne County blev grundlagt i 1889 af land som blev udskilt fra Elbert- og Bent Counties og det har fået sit navn efter Cheyenneindianerne som boede i de østlige dele af Colorado.

Geografi 
Ifølge United States Census Bureau har countyet et totalt areal på 4.614 km². 4.614 km² af dette areal er land og 0 km² er vand.
De tilstødende counties er

 Kit Carson County, Colorado - nord
 Wallace County, Kansas - øst
 Greeley County, Kansas - sydøst
 Lincoln County, Colorado - vest
 Kiowa County, Colorado - syd

Eksterne kilder/henvisninger 

Counties i Colorado
Adam Ledwoń

Adam Ryszard Ledwoń (15. januar 1974 - 11. juni 2008) var en polsk fodboldspiller (midtbane).

Ledwoń spillede i begyndelsen af sin karriere hos GKS Katowice i hjemlandet, hvorefter han rejste til udlandet. Her spillede han først to sæsoner i Tyskland, og efterfølgende i Østrig hos blandt andet Austria Wien og Sturm Graz. Med Austria var han i 2003 med til at vinde det østrigske mesterskab.

Han spillede desuden 17 kampe og scorede ét mål for det polske landshold.

Ledwoń blev den 11. juni 2008 fundet død i sit hjem i den østrigske by Klagenfurt, hvor han spillede for SK Austria Kärnten. Dødsårsagen var selvmord ved hængning.

Referencer 

Fodboldspillere fra Polen
Fodboldspillere fra Bayer 04 Leverkusen
Fodboldspillere fra Fortuna Köln
Fodboldspillere fra Austria Wien
Fodboldspillere fra Sturm Graz
Personer der har begået selvmord
Mirosław Trzeciak

Mirosław Wojciech Trzeciak (født 11. april 1968 i Koszalin, Polen) er en tidligere polsk fodboldspiller (angriber).

Trzeciak tilbragte størstedelen af sin karriere i hjemlandet hos Lech Poznań, hvor han over to omgange spillede i samlet ni sæsoner. Han spillede også hos ŁKS Łódź, og var desuden udlandsprofessionel i både Israel, Spanien og Schweiz. Med både Lech og ŁKS var han med til at vinde det polske mesterskab.

Trzeciak spillede desuden 22 kampe og scorede otte mål for det polske landshold. Da hele hans landsholdskarriere var i 1990'erne, hvor polakkerne ikke havde succes på landsholdsniveau, nåede han aldrig at repræsentere landet ved en slutrunde.

Referencer

Eksterne henvisninger 

Fodboldspillere fra Polen
Fodboldspillere fra Lech Poznań
Fodboldspillere fra CA Osasuna
Fodboldspillere fra BSC Young Boys
Fodboldspillere fra LKS Łódź
Krzysztof Nowak

Krzysztof Damian Nowak (27. september 1975 - 26. maj 2005) var en polsk fodboldspiller (midtbane).

Nowaks karriere varede grundet sygdom kun ni år. Mest nævneværdigt er hans fireårige ophold i Tyskland hos Bundesliga-klubben VfL Wolfsburg. Han spillede også i Brasilien hos Atlético Paranaense samt i flere klubber i hjemlandet, blandt andet Legia Warszawa.

Han spillede desuden ti kampe og scorede ét mål for det polske landshold.

Nowak døde den 26. maj 2005 af Amyotrofisk lateral sklerose. I hans ære oprettede VfL Wolfsburg en fond, der skal hjælpe mennesker ramt af denne sygdom.

Referencer 

Fodboldspillere fra Polen
Fodboldspillere fra Legia Warszawa
Fodboldspillere fra VfL Wolfsburg
Personer fra Warszawa
Teenage Mutant Ninja Turtles (film fra 2014)

Teenage Mutant Ninja Turtles er en spillefilm med Teenage Mutant Ninja Turtles og lanceret i 2014. Filmen er instrueret af Jonathan Liebesman efter manuskript af Josh Appelbaum, André Nemec og Evan Daugherty. Rollelisten tæller Megan Fox, Will Arnett, William Fichtner, Minae Noji, Whoopi Goldberg, Abby Elliott og Tohoru Masamune samt stemmer af Johnny Knoxville, Alan Ritchson, Noel Fisher, Jeremy Howard og Tony Shalhoub. Filmen blev annonceret efter at Peter Laird, den ene af de to skabere af Teenage Mutant Ninja Turtles, havde solgt rettighederne til figurerne til Nickelodeon i oktober 2009. Den blev produceret af Nickelodeon Movies og Michael Bay produktionsfirma Platinum Dunes og distribueret af Paramount Pictures.

Filmen havde premiere 29. juli 2014 i Mexico City, en uges tid før den egentlig fastsatte premiere 8. august 2014. Filmen indbragte 493,3 mio. USD mod et budget på 125 mio. USD. Filmen fik generelt negativ kritik og indkasserede en pris for værste kvindelige birolle ved den 35. Razzie-Uddeling foruden nomineringer i en række andre kategorier. Den fik dog også flere positive nomineringer ved den 28. Nickelodeon Kids' Choice Awards. En efterfølger, Teenage Mutant Ninja Turtles: Out of the Shadows, vil få premiere 5. juni 2016.

Eksterne henvisninger

Noter 

2014
Actionfilm fra USA
Komediefilm fra USA
Science fiction-film fra USA
Amerikanske film fra 2014
Teenage Mutant Ninja Turtles (2012)

Teenage Mutant Ninja Turtles er en amerikansk tegnefilmserie fra 2012.

Referencer

Eksterne henvisninger 
 

2012
Animerede tv-serier fra USA
Science fiction-tv-serier fra USA
Amerikanske tv-serier fra 2010'erne
Tv-programmer fra Nickelodeon
Tomasz Iwan

Tomasz Iwan (født 12. juni 1971 i Słupsk, Polen) er en tidligere polsk fodboldspiller (midtbane).

Iwan spillede i løbet af sin 15 år lange karriere for en lang række klubber. Længst tid tilbragte han i hjemlandet, hvor han blandt andet spillede for ŁKS Łódź og Lech Poznań, og i Holland, hvor han repræsenterede storklubberne Feyenoord og PSV Eindhoven. Hos PSV var han med til at vinde det hollandske mesterskab to år i træk, i 2000 og 2001.

Iwan spillede desuden 40 kampe og scorede fire mål for det polske landshold. Han nåede aldrig at deltage i en slutrunde med landet.

Referencer

Eksterne henvisninger 

Fodboldspillere fra Polen
Fodboldspillere fra LKS Łódź
Fodboldspillere fra Lech Poznań
Fodboldspillere fra PSV Eindhoven
Fodboldspillere fra Feyenoord Rotterdam
Fodboldspillere fra Roda JC
Fodboldspillere fra Trabzonspor
Fodboldspillere fra RBC Roosendaal
Fodboldspillere fra Austria Wien
Personer fra Słupsk
Turtles Forever

Turtles Forever er en amerikansk tv-tegnefilm fra 2009 om Teenage Mutant Turtles. Tv-film er en crossover mellem tegnefilmserien fra 1987 og tegnefilmserien fra 2003.

Eksterne henvisninger 
 

Forever
Amerikanske film fra 2009
Tegnefilm fra USA
Solomon River

Solomon River, (på lokalt kaw/kanza-sprog også kaldt Nepaholla, på Pawnee: Kiicawiicaku), er en 296 km lang flod der løber i den centrale del af Great Plains i delstaten Kansas i USA. Den er en biflod til Smoky Hill River som igen løber ud i Kansas River, før denne munder ud i Missourifloden. Solomon River har to tilløbsfloder – North Fork og South Fork (470 km), og efter at disse mødes løber den 130 km videre østover til den munder ud i Smoky Hill River ved byen Salina. Totalt afvandingsområde er 17.703 km².

Se også 
 Vandløb i USA

Eksterne kilder/henvisninger 

Vandløb i Kansas
Åbro Bryggeri

Åbro Bryggeri er et svensk bryggeri med aner tilbage til 1856, og med hovedsæde i Vimmerby i Småland. Virksomheden havde 230 ansatte i 2013 og en omsætning på 917 millioner svenske kronor. I 2013 var Åbro Bryggeri den tredje største leverandør af øl til Systembolaget, med 15,6 % af leverancerne (36.125.980 liter).

Åbros sortiment består udover øl også af sodavand, cider, vin, spirituosa og kaffe. De vigtigste varemærker, som Åbro Bryggeri selv fremstiller er bl.a. Åbro Original og Rekorderlig.

Kildehenvisninger

Eksterne henvisninger 
 Officiel hjemmeside 

Etableret i 1856
Bryggerier i Sverige
Kvarternær ammoniumkation

Kvarternære ammoniumkationer er positivt ladede sammensatte ioner med strukturen NR4+, hvor R er er en alkyl- eller arylgruppe. Til forskel fra ammoniumionen (NH4+) og den primære, sekundære og tertiære ammoniumkation er kvarternære ammoniumkation permanent ladede, uafhængigt af pH i opløsningen. Kvarternære ammoniumsalte eller kvarternære ammoniumforbindelse (kaldet kvarternære aminer i olie-terminologi) er salte af kvarternære ammoniumkationer med en anion.

Referencer 

Organisk kemi
Salina (Kansas)

Salina er by og administrationscenter for Saline County i delstaten Kansas i USA. De første indbyggerne var bosættere som beboede bredderne langs floderne Saline og Smoky Hill River i 1956. Byen blev grundlagt to år senere, i 1858, af William A. Phillips.

Indbyggertallet var 47.707 i 2010.

28. februar 2005 var byen centrum for flyveren Steve Fossett og hans forsøg på at flyve verden rundt solo, non-stop og uden tilførsel af brændstof. Fossett afsluttede turen 3. marts 2005, da han landede i Salina efter 67 timer, 1 minut og 10 sekunder.

Eksterne kilder/henvisninger 

 Salinas historie  på City of

Byer i Kansas
Ole Hammer

Ole Hammer (født 25. marts 1946 i Aarhus) er en dansk journalist og forfatter.

Han læste efter studentereksamen fra Skt. Jørgens Gymnasium (1966) dansk ved Københavns Universitet. Han var formand for De danskstuderendes Fagråd (1967/68), international sekretær i Studenterrådets præsidium (1968/69) og redaktør af Studenterrådets blad, ”Q” (1969/70). Han var med til at stifte Hovedbladet i 1970 sammen med Jacob Ludvigsen.

Fra 1971 til 1977 var han chefredaktør af Fremmedarbejderbladet.

Har beskæftiget sig med indvandrere og flygtninge siden 1971, som bl.a. pressesekretær i Dansk Flygtningehjælp, konsulent for Indvandrerforeningernes Sammenslutning (Indsam), leder af Mellemfolkeligt Samvirkes minoritetsarbejde og sekretariatsleder i Højskolernes Sekretariat. Han har været leder af Udrykningsholdet (videns- og rådgivningscenter vedrørende utilpassede unge) og leder af Københavns kommunes sociale døgnvagt. Han var med til at etablere Københavns kommunes særlige 18+-indsats for kriminalitetstruede unge.

Ole Hammer har bidraget til politiske udredninger og skrevet og redigeret en lang række bøger om indvandrer- og flygtningeforhold. Modtog i 1994 Dansk Forfatterforenings fredspris (Drassow legatet). Var formand for "Foreningen for Storm P. Museets Venner" fra foreningens oprettelse i 2013 til den lukkede med udgangen af 2021. Var i 2019 initiativtager til oprettelsen af Indvandrerhistorisk Selskab i tilknytning til Immigrantmuseet.

Bibliografi (udvalgte udgivelser) 
 Fremmedarbejder, 1973
 De nye danskere, 1976
 Rødgrød med fløde (med Jørgen Ditzel), 1983
 Indvandrere (med Gitte Schumacher), 1984
 Tyrkerne fra Randers, 1984
 Den kulturelle udfordring, 1989
Håndbog om indvandrere og flygtninge (red.), 1991 og 1995
 Kommer de os ved? 1993
 25 års arbejde i det fremmede, 1995
 Det flerkulturelle Danmark (med Charlotte Toft), 1995
Ghetto eller bolig (OH m.fl.), 1997
 Folket med de trætte okser (med Mahmut Erdem), 2008
Kristianshavns Port 1917-2017, 2017
En kærlighedshistorie - 60 år med Vesterbro Ungdomsgård, 2018
Bidrag til Danmarks indvandringshistorie - Helvtreds år i frontlinjen, 2019
Kvinderne fra Kringlrebakken, 2022.

Kilder 

Faglitterære forfattere fra Danmark
Radiator (motordel)

En radiator er en varmeveksler, som anvendes til at køle væskekølede interne forbrændingsmotorer i fx biler, men også stempelmotordrevne luftfartøjer, lokomotiver, motorcykler og andre der anvender en sådan motor.

Interne forbrændingsmotorer køles ofte af cirkulerende væske, der cirkuleres gennem motorblokken, hvor væsken opvarmes, så gennem radiatoren hvor væsken mister varme til atmosfærens luft, hvorefter væsken returnerer til motorblokken.

Motorkølemidlet er typisk vandbaseret, men kan også være olie. Der isættes normalt en væskepumpe så kølemidlet cirkuleres. Der sættes typisk også en blæser bag radiatoren suger luften gennem radiatoren.

Varmevekslere
Motordele
Léon Semmeling

Léon Joseph Semmeling (født 4. januar 1940 i Moelingen, Belgien) er en tidligere belgisk fodboldspiller (midtbane).

Semmeling tilbragte hele sin aktive karriere, fra 1959 til 1974, hos Standard Liège i hjemlandet. Her var han med til at vinde hele fem belgiske mesterskaber. (1961, 1963, 1969, 1970 og 1971).

Semmeling spillede desuden 35 kampe og scorede to mål for det belgiske landshold. Han repræsenterede sit land ved VM i 1970 i Mexico, hvor han spillede alle sit holds tre kampe. To år senere var han med til at vinde bronze ved EM i 1972 på hjemmebane.

Referencer 

Fodboldspillere fra Belgien
Deltagere ved verdensmesterskabet i fodbold 1970
Deltagere ved det europæiske mesterskab i fodbold 1972
Fodboldspillere fra Standard Liège
Fodboldtrænere fra Belgien
Republican River

Republican River er en 729 km lang flod der løber i den centrale del af Great Plains Nordamerika, med udspring i High Plains i det østlige Colorado. Den løber mod øst gennem Nebraska og Kansas. Floden har navn efter en stamme af Pawneeindianerne kendt som "the Republicans."

Geografi 
Republican River dannes ved sammenløbet af North Fork Republican River og Arikaree River lige nord for Haigler i Dundy County. Den møder South Fork Republican River umiddelbart syd for Benkelman. Alle tre tilløb har udspring i High Plains i det nordøstlige Colorado. Fra sammenløbet løber floden hovedsagelig mod øst langs Nebraskas sydlige grænse, gennem Swanson Reservoir og Harlan County Reservoir før den drejer mod syd ind i Smoky Hills-regionen i Kansas. The Republican River løber ud i Smoky Hill River ved Junction City og danner her Kansas River.
Nogle byer langs Republican River er: McCook, Clay Center, Concordia og Junction City. I nærheden af Concordia ligger Republican River Pegram Truss, en bro over Republican River som er på listen National Register of Historic Places.

Se også 
 Vandløb i USA

Eksterne kilder/henvisninger 

Vandløb i Kansas
Vandløb i Nebraska
Vandløb i Colorado
Christian Piot

Christian Piot (født 6. oktober 1947 i Seraing, Belgien) er en tidligere belgisk fodboldspiller (målmand).

Piot tilbragte hele sin aktive karriere, fra 1966 til 1978, hos Standard Liège i hjemlandet. Her var han med til at vinde tre belgiske mesterskaber i træk. (1969, 1970 og 1971).

Piot spillede desuden 40 kampe og scorede ét mål for det belgiske landshold. Hans debutkamp for holdet blev spillet 19. oktober 1969, en VM-kvalifikationskamp på udebane mod Jugoslavien, mens hans sidste optræden i landsholdstrøjen var en VM-kvalifikationskamp på hjemmebane mod ærkerivalen Holland den 26. marts 1977.

Han repræsenterede sit land ved VM i 1970 i Mexico, hvor han spillede alle sit holds tre kampe. To år senere var han med til at vinde bronze ved EM i 1972 på hjemmebane.

Referencer 

Fodboldspillere fra Belgien
Deltagere ved verdensmesterskabet i fodbold 1970
Deltagere ved det europæiske mesterskab i fodbold 1972
Fodboldspillere fra Standard Liège
Fodboldtrænere fra Belgien
Jean Dockx

Jean Baptiste Dockx (24. maj 1941 - 15. maj 2002) var en belgisk fodboldspiller (midtbane) og -træner.

Dockx tilbragte hele sin karriere i hjemlandet, hvor han spillede for henholdsvis Mechelen, Racing White og Anderlecht. Med Anderlecht var han med til at vinde det belgiske mesterskab i både 1972 og 1974.

Dockx spillede desuden 35 kampe og scorede tre mål for det belgiske landshold. Han repræsenterede sit land ved VM i 1970 i Mexico, hvor han spillede alle sit holds tre kampe. To år senere var han med til at vinde bronze ved EM i 1972 på hjemmebane.

Referencer 

Fodboldspillere fra Belgien
Fodboldspillere fra KV Mechelen
Fodboldspillere fra RSC Anderlecht
Fodboldtrænere fra Belgien
Johan Devrindt

Johannes "Johan" Devrindt (født 14. april 1945 i Overpelt, Belgien) er en tidligere belgisk fodboldspiller (angriber).

Devrindt tilbragte størstedelen af sin karriere i hjemlandet, hvor han blandt andet var tilknyttet Anderlecht, Club Brugge og Lokeren. Han vandt fire belgiske mesterskaber med Anderlecht og ét med Club Brugge. Han havde desuden et udlandsophold hos PSV Eindhoven i Holland.

Devrindt spillede desuden 23 kampe for det belgiske landshold, hvori han scorede hele 15 mål. Han repræsenterede sit land ved VM i 1970 i Mexico, hvor han spillede to af holdets tre kampe.

Referencer 

Fodboldspillere fra Belgien
Deltagere ved verdensmesterskabet i fodbold 1970
Fodboldspillere fra RSC Anderlecht
Fodboldspillere fra KSC Lokeren
Fodboldspillere fra PSV Eindhoven
Fodboldspillere fra Club Brugge
Paul Van Himst

Paul Van Himst (født 2. oktober 1943 i Sint-Pieters-Leeuw, Belgien) er en tidligere belgisk fodboldspiller (angriber) og -træner. Han beskrives hyppigt som den bedste belgiske fodboldspiller nogensinde, og er også officielt blevet kåret til dette af det belgiske fodboldforbund.

Van Himst spillede hele sin aktive karriere, fra 1959 til 1977 i hjemlandet, heraf 16 sæsoner hos storklubben Anderlecht. Her var han med til at vinde hele otte belgiske mesterskaber. I 1967 blev han topscorer i Mesterholdenes Europa Cup, og hele fire gange (1960, 1961, 1965 og 1974) blev han kåret til Årets spiller i Belgien.

Van Himst spillede desuden 81 kampe og scorede 30 mål for det belgiske landshold. Hans debutkamp for holdet var en VM-kvalifikationskamp på udebane mod Sverige 19. oktober 1960, mens hans sidste landskamp var en EM-kvalifikationskamp 7. december 1974. på udebane mod Østtyskland. Han scorede en gang hattrick for Belgien, i en VM-kvalifikationskamp mod Israel 10. november 1965 i Ramat Gan.

Van Himst var anfører for Belgien ved både VM i 1970 i Mexico og EM i 1972 på hjemmebane. Han spillede fuld tid i begge turneringerne, hvoraf den sidstnævnte endte med belgiske bronzemedaljer.

Efter at være stoppet som spiller gjorde Van Himst karriere som træner. Han stod blandt andet i spidsen for sin gamle klub Anderlecht, samt for Belgiens landsholdet. Han førte sit land til VM i 1994 i USA, hvor holdet gik videre fra den indledende gruppe, men blev slået ud i 1/8-finalen efter nederlag til Tyskland. I sin tid som Anderlecht-træner førte han blandt andet holdet til sejr i UEFA Cuppen i 1983.

Van Himst blev i 2004 af det belgiske fodboldforbund kåret til Belgiens bedste fodboldspiller nogensinde, en kåring der fandt sted i anledning af UEFAs 50 års jubilæum.

Referencer 

Fodboldspillere fra Belgien
Fodboldspillere fra RSC Anderlecht
Fodboldtrænere fra Belgien
Trænere for Belgiens fodboldlandshold
Deltagere ved verdensmesterskabet i fodbold 1970
Deltagere ved det europæiske mesterskab i fodbold 1972
Wilfried Puis

Wilfried Puis (18. februar 1943 - 21. oktober 1981) var en belgisk fodboldspiller (angriber) fra Oostende.

Puis tilbragte hele sin karriere i hjemlandet, hvor han blandt andet var tilknyttet Anderlecht, Club Brugge og Lokeren. Med Anderlecht var han med til at vinde hele seks belgiske mesterskaber (1962, 1964, 1965, 1966, 1967 og 1968).

Puis spillede desuden 49 kampe for det belgiske landshold, hvori han scorede ni mål. Hans debutkamp på landsholdet var en venskabskamp mod Italien 13. maj 1962, mens hans sidste opgør var en EM-kvalifikationskamp 27. september 1975 mod Østtyskland.

Puis repræsenterede sit land ved VM i 1970 i Mexico, hvor han spillede alle holdets tre kampe. I 1964 blev han kåret til Årets fodboldspiller i Belgien.

Referencer 

Fodboldspillere fra Belgien
Deltagere ved verdensmesterskabet i fodbold 1970
Fodboldspillere fra RSC Anderlecht
Fodboldspillere fra KSC Lokeren
Fodboldspillere fra Club Brugge
Personer fra Oostende
Hamilton (fysik)

Hamiltonen (eng: Hamiltonian) er en størrelse inden for analytisk mekanik, som kan bruges til at finde bevægelsesligningen for et fysisk system. Man kan altså beskrive et system ved at opstille et udtryk for dets Hamilton. I klassisk mekanik kan Hamiltonen  være givet ved den potentielle  plus den kinetiske energi :

Et system kan dog have mere end én Hamilton, og uden for den klassiske mekanik gælder den ovenstående formel ikke generelt.

Hamiltonen og Lagrangen 
Hamiltonen har dimensioner af energi og kan bruges til at finde bevægelsesligningen for et system. Disse karakteristika gælder også for Lagrangen, og de bruges da også begge inden for analytisk mekanik, hvor de hører til henholdsvis Hamilton-formalismen og Lagrange-formalismen. Hamilton-formalismen er yngre og er lavet ud fra Lagrange-formalismen. Den vigtige forskel er dog de variable i de to størrelser hvor mens begge afhænger af koordinat og tid, afhænger Langrangen af den generaliserede hastighed, mens Hamiltonen afhænger af den generaliserede impuls. Dvs.:

Det kan afhjælpes vha. en Legendre-transformation:

Hamiltonen i klassisk mekanik 
I klassisk mekanik er det en grundlæggende egenskab ved Hamiltonen, at den er en funktion af et generaliseret koordinat q, en dertilhørende impuls p og tiden t Dette kan være, men er ikke nødvendigvis, et koordinat i xyz-retningen og en impuls givet ved masse gange hastighed. For en klassisk punktpartikel er den kinetiske energi

Eftersom  kan dette dog omskrives:

Hvis den potentielle energi sættes til at være en funktion af rummet med koordinatet r, bliver Hamiltonen:
 

Det ses i øvrigt, at en Hamilton skrevet på denne måde er lig med systemets totale mekaniske energi.

Hamiltons bevægelsesligninger 

For at finde ud af hvordan et mekanisk system vil opføre sig, kan man bruge den fundne Hamilton i Hamiltons bevægelsesligninger. Hvis et system er beskrevet ved n generaliserede koordinater, er der 2n+1 bevægelsesligninger givet ved:
 Den generaliserede kraft: 
 Den generaliserede hastighed: 
 Sammenhængen mellem Hamiltonen og Langrangen:

Hamiltonen i kvantemekanik 

Inden for kvantemekanikken er Hamiltonen brugt flittigt i stedet for Newtonske kræfter. Inden for ikke-relativistisk kvantemekanik er den grundlæggende ligning Schrödingerligningen givet ved:

Her er impulsen blevet en operator, mens  er bølgefunktionen for en bestemt tilstand, og  er partiklens energi. Ved at sætte uden for parentes får vi:

Det ses nu, at udtrykket i parentes ligner Hamiltonen bortset fra, at der er tale om en operator. Den kvantemekaniske Hamilton bliver altså:

Schrödingerligningen kan derved skrives simplere:

Det ses, at Hamiltonen virker på bølgefunktionen ved at give bølgefunktionen igen gange en konstant. Pr. definition er bølgefunktionen altså en egenfunktion til Hamiltonen. Tilsvarende er energien Hamiltonens egenværdi, hvilket står i kontrast til den klassiske mekanik, hvor Hamiltonen i sig selv er energien.

Se også 
 Lagrangian

Analytisk mekanik
Dynamiske systemer